**BENDRADARBIAVIMO IR PRIEIGOS PRIE DUOMENŲ SISTEMŲ NAUDOJIMO SUTARTIS**

2021 m. d. Nr.

**VšĮ Kauno miesto greitosios medicinos pagalbos stotis,** juridinių asmenų registro kodas 235042580, buveinės adresas: Pramonės pr. 33 , LT-51271 Kaunas, atstovaujama direktoriaus Nerijaus Mikelionio veikiančios pagal įstaigos įstatus, toliau – **duomenų sistemų valdytojas**,

ir

**................................................................**, juridinių asmenų registro kodas................., adresas: ................................., atstovaujama ............................, veikiančios pagal įstaigos nuostatus, toliau – **duomenų sistemos naudotojas**.

Toliau pirmiau minėtos šalys kiekviena atskirai vadinama **šalimi**, o kartu – **šalimis**.

**Kadangi:**

1. **Duomenų sistemų valdytojas** – vadovaudamasis Lietuvos Respublikos sveikatos apsaugos ministro-valstybės lygio ekstremaliosios situacijos valstybės operacijų vadovo 2020 m. balandžio 27 d. sprendimu Nr. V-997 „Dėl darbo organizavimo VšĮ Kauno miesto greitosios medicinos pagalbos stotyje įsteigtoje sveikatos vartų „Karštojoje linijoje 1808“ valdo informacines sistemas, skirtas Karštosios linijos 1808 veikimui, kuriose registruojama informacija, būtina savivaldybėse įsteigtų mobiliųjų COVID-19 (koronaviruso infekcijos) patikros punktų darbo organizavimui. Duomenų sistemos valdytojas yra ir duomenų valdytojas;
2. **Duomenų sistemos naudotojas** ..................................................................Duomenų sistemos naudotojas yra ir duomenų tvarkytojas.

**Šalys sutaria taip:**

**Apibrėžtys**

**Duomenys** – bet kokia informacija apie fizinį asmenį, kurio tapatybė nustatyta arba kurio tapatybę galima nustatyti (duomenų subjektas). Fizinis asmuo, kurio tapatybę galima nustatyti, yra asmuo, kurio tapatybę tiesiogiai arba netiesiogiai galima nustatyti visų pirma pagal identifikatorių, kaip antai: vardą ir pavardę, asmens identifikavimo numerį, buvimo vietos duomenis ir interneto identifikatorių arba pagal vieną ar kelis tam fiziniam asmeniui būdingus fizinės, fiziologinės, genetinės, psichinės, ekonominės, kultūrinės ar socialinės tapatybės požymius.

**Karštosios linijos 1808 informacinės sistemos** – MyHybrid duomenų bazė

**Pažeidimas** – saugumo pažeidimas, dėl kurio netyčia arba neteisėtai sunaikinami, prarandami, pakeičiami, be leidimo atskleidžiami, perduoti, saugomi arba kitaip tvarkomi asmens duomenys arba prie jų gaunama prieiga.

**BDAR –** 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

**Bendradarbiavimo ir prieigos prie duomenų sistemų naudojimo sutartis –** dokumentas, kuriuo remiantis suteikiama prieiga/-os prie informacinių sistemų, leidžiančios tvarkyti ir/ar naudoti duomenis, kuriame nurodomas patikėtų duomenų tvarkymo tikslas, jo pobūdis, patikėtų duomenų rūšis, aprašomos patikėtų duomenų tvarkymo techninės ir organizacinės priemonės.

1. **Sutarties objektas**
   1. Sutarties objektas – suteikti duomenų sistemos naudotojui ir jo darbuotojams prieigą/-as prie informacinės sistemos duomenų, reikalingų mobiliųjų patikros punktų /laboratorijų darbo organizavimui ar kitų COVID-19 (koronaviruso infekcijos) prevencijos ir profilaktikos priemonių įgyvendinimui ugdymo įstaigose ar kitose įstaigose ar organizacijose, t.y. suteikti prieigas prie MyHybrid sistemos.
   2. Duomenų sistemos naudotojas (duomenų tvarkytojas) įsipareigoja tvarkyti patikėtus asmens duomenis tik sutarties 1.1 punkte nurodytoms veikloms vykdyti.
   3. Duomenų sistemos naudotojas (duomenų tvarkytojas) negali paskirti vykdyti tam tikrų į sutarties objekto sritį patenkančių veiklų trečiosioms šalims be aiškaus rašytinio duomenų sistemos valdytojo sutikimo.
   4. Pagal šią sutartį duomenys gali būti tvarkomi elektronine forma.
   5. Asmenų, kurių duomenys perduodami, kategorijos – asmenys, kurie registruojami tyrimams mobiliuosiuose patikros punktuose ar kitose tyrimų atlikimo vietose (ugdymo įstaigose, tarptautiniame oro uoste ir pan.), naudojant Karštosios korona linijos 1808 informacinę sistemą.
   6. Duomenų sistemos valdytojas suteikia šalių suderintą skaičių prieigų prie MyHybrid sistemos, kuriomis gali naudotis duomenų sistemos naudotojo nurodyti darbuotojai. Šalims suderinus gali būti sukuriamos individualios prisijungimo prieigos kiekvienam ar atskirai duomenų sistemos naudotojo nurodytam darbuotojui.
2. **Duomenų sistemų valdytojo pareiškimai**
   1. Duomenų sistemų valdytojas pareiškia, kad pagal BDAR nuostatas, jis yra duomenų, kurie buvo patikėti tvarkyti pagal sutartį, valdytojas.
   2. Duomenų sistemų valdytojas pareiškia, kad tvarkyti perduoti duomenys surinkti laikantis Europos Sąjungos ir Lietuvos Respublikos teisės aktų.
   3. Duomenų sistemų valdytojas turi atitinkamas kvalifikacijas, komandą, įrangą, IT sprendimus asmens duomenims tvarkyti;
   4. Šiuo metu nevyksta jokie civiliniai ar administraciniai teismo procesai dėl netinkamo asmens duomenų tvarkymo;
   5. Duomenų tvarkytojui pareikalavus pateikia įrodymus, jog naudos tinkamas technines ir organizacines priemones siekdamas užtikrinti, kad duomenų tvarkymas atitiktų teisės aktų, reglamentuojančių asmens duomenų tvarkymą, reikalavimus.
3. **Duomenų sistemos naudotojo pareiškimai ir įsipareigojimai**

* 1. Duomenų sistemos naudotojas įsipareigoja naudoti suteiktus prisijungimus ir jais gautus duomenis tik šios sutarties tikslu, apimtimi ir sąlygomis ir laikydamasis šiuo metu galiojančių Europos Sąjungos ir Lietuvos Respublikos teisės aktų, reglamentuojančių asmens duomenų apsaugą;
  2. Duomenų sistemos naudotojas turi atitinkamas kvalifikacijas, komandą, įrangą, IT sprendimus duomenų sistemos valdytojo patikėtiems asmens duomenims tvarkyti;
  3. Šiuo metu nevyksta jokie civiliniai ar administraciniai teismo procesai dėl netinkamo asmens duomenų tvarkymo;
  4. Duomenų sistemos naudotojas pareiškia, kad prieš pradedant vykdyti veiklas, susijusias su šios sutarties objektu, visi duomenų sistemos naudotojo asmens duomenų tvarkymui pasitelkti asmenys (darbuotojai) turi pasirašytus asmens duomenų apsaugos ir konfidencialumo pareiškimus. Duomenų sistemos naudotojo darbuotojų, kurie dirba su duomenų sistema, sąrašas ir skenuoti konfidencialumo pasižadėjimai pateikiami duomenų sistemos valdytojui.
  5. Duomenų sistemos naudotojas pareiškia, kad prieš pradedant vykdyti veiklas, susijusias su šios sutarties objektu, visi asmens duomenų tvarkymui pasitelkiami asmenys (darbuotojai) supažindinami su nuostatomis dėl asmens duomenų tvarkymo ir informacijos saugumo.
  6. Duomenų sistemos naudotojas naudoja technines ir organizacines priemones, kurios atitinka BDAR ir vidaus (šalies) teisės aktų reikalavimus.
  7. Duomenų sistemos naudotojas įsipareigoja įgyvendinti sutarties nuostatas užtikrindamas teisinius, organizacinius ir techninius duomenų sistemos valdytojo interesus duomenų tvarkymo srityje.
  8. Duomenų sistemos naudotojas užtikrina duomenų apsaugą (naudodamas adekvačias duomenų apsaugos organizacines ir technines priemones, kurios atitiktų grėsmes ir patikėtus duomenis, visų pirma, įsipareigoja saugoti duomenis, kad jie nebūtų atskleisti neįgaliotiems asmenims arba neįgalioti asmenys prie jų neprieitų, jie nebūtų perimti neįgalioto asmens, tvarkomi pažeidžiant galiojančių asmens duomenų apsaugos įstatymų nuostatas, nebūtų pakeisti, prarasti, sugadinti) naudodamas tokias priemones, jei reikia:

1. **Teisė kontroliuoti**
   1. Duomenų sistemos valdytojas turi teisę tikrinti, ar duomenų sistemos naudotojas (duomenų tvarkytojas) tvarko patikėtus duomenis pagal šios sutarties nuostatas.
   2. 4.1. punkte minėtas duomenų sistemos valdytojo atstovų patikrinimas gali būti vykdomas tik siekiant įvertinti duomenų sistemos naudotojui patikėtų asmens duomenų tvarkymo aprėptį ir tikslą bei duomenų tvarkytojo naudojamas technines ir organizacines priemones, apibrėžtas šioje sutartyje.
   3. Duomenų sistemos naudotojo darbuotojai gali sutartyje numatytą duomenų tvarkymą atlikti ir nuotoliniu būdu, užtikrinant sutartyje numatytų duomenų saugumo reikalavimų laikymąsi.
   4. Duomenų sistemos valdytojui raštu ir žodžiu pareikalavus, duomenų sistemos naudotojas privalo pateikti informaciją apie patikėtų asmens duomenų tvarkymą, įskaitant asmens duomenų tvarkymui naudojamas technines ir organizacines priemones.
   5. Vykdydamas šią sutartį duomenų sistemos naudotojas ir/ar jo darbuotojai privalo laikytis visų duomenų valdytojo nurodymų ir gairių, jeigu jas duomenų sistemos valdytojas pateikia raštu arba žodžiu. Šios nuostatos įgyvendinimo tikslais rašytinėmis gairėmis šalys pripažįsta paštu arba elektroniniu paštu siųstas gaires.
2. **Duomenų grąžinimas arba ištrynimas**
   1. Pasibaigus sutarčiai duomenų sistemos naudotojas privalo pašalinti visus asmens duomenis, priklausančius duomenų valdytojui, jei šalys buvo sutarę juos išsaugoti kitokiu su duomenų sistemos valdytoju suderintu formatu. Be to, duomenų sistemos naudotojas įsipareigoja sunaikinti visą informaciją, kuri gali būti panaudota atgaminti visą arba dalį duomenų sistemos valdytojo patikėtų duomenų turinį.
   2. Duomenų sistemos valdytojo prašymu, kuris pateikiamas raštu, duomenų sistemos naudotojas nutraukia arba apriboja jam patikėtų asmens duomenų tvarkymą, esant pagrįstiems įtarimams, kad duomenų sistemos naudotojas ar jo pasitelktas darbuotojas pažeidė patikėtų duomenų tvarkymo sąlygas, išdėstytas šioje sutartyje arba įstatymuose, arba kai gautas valdžios institucijos sprendimas sustabdyti arba apriboti asmens duomenų tvarkymą. Šiame punkte numatytu atveju gali būti apribota prieiga prie duomenų sistemos nebūtinai visiems, bet tik konkrečiam duomenų sistemos naudotojo pasitelktam darbuotojui, jei pagrįstai įtariama, kad jis pažeidė sutarties ar teisės aktų reikalavimus, susijusius su duomenų tvarkymu. Šiame punkte nurodytu atveju duomenų sistemos valdytojas privalo nustatyti duomenų sistemos naudotojui pagrįstą terminą, per kurį jis turi nutraukti arba apriboti jam patikėtų duomenų tvarkymą, nurodyti duomenis, kuriems nutraukimas arba apribojimas taikomas, ir nurodyti apribojimo arba nutraukimo trukmę. Jeigu duomenų sistemos valdytojas prašo duomenų tvarkytojo nutraukti duomenų sistemos valdytojo pateiktų asmens duomenų tvarkymą, duomenų sistemos naudotojas privalo nedelsdamas grąžinti duomenų valdytojui bet kokias patikėtų duomenų kopijas, jei jos buvo padarytos, ir sistemiškai sunaikinti visą informaciją, kuri gali būti panaudota juos atkurti.
3. **Pranešimai apie asmens duomenų pažeidimus**
   1. Šalys informuoja viena kitą raštu ir (ar) elektroniniu paštu (nedelsiant, bet ne ilgiau kaip per 24 valandas) apie įvykusius asmens duomenų saugumo pažeidimus ir pateikia pranešimą, kuriame nurodyta BDAR 33 straipsnio 3 dalyje nustatyta informacija, kiek tos informacijos įmanoma pateikti tuo metu.
4. **Baigiamosios nuostatos**
   1. Ši sutartis sudaroma tokiam laikui, kiek bus organizuojamas ir vykdomas įsteigtų mobiliųjų patikros punktų /laboratorijų darbas, ar vykdomos kitos prevencinės priemonės, kurių įgyvendinimui reikalinga prieiga prie informacinės sistemos. Sutarties pakeitimai ir jos nutraukimas turi būti įforminti raštu.
   2. Bet kokius ginčus arba nesutarimus vykdant šią sutartį šalys stengiasi spręsti bendradarbiaudamos.
   3. Jeigu bet kuri šios sutarties nuostata nustoja galioti, jos nebegalima įvykdyti arba ji prieštarauja įstatymams, visa arba jos dalis, likusios sutarties nuostatos galioja ir nekeičiamos. Šalys nedelsiant susitinka ir geranoriškai sutinka priimti teisiškai galiojančią nuostatą, kuri kiek įmanoma labiau atitiktų sutarties tikslą ir turėtų lygiavertį ekonominį poveikį.
   4. Klausimams, kurie nereglamentuojami pagal šią sutartį, taikomos įstatymų nuostatos ir BDAR taisyklės.

|  |  |
| --- | --- |
| **Duomenų sistemos valdytojas** | **Duomenų sistemos naudotojas** |
| VšĮ Kauno miesto greitosios medicinos pagalbos stotis  Pramonės pr. 33, LT-51271 Kaunas  Tel. (8 5) 37 452752,  El. paštas  Juridinio asmens kodas 235042580  Nėra PVM mokėtojas  A/s Nr.  Bankas  Banko kodas |  |
| Direktorius  Nerijus Mikelionis  \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas, data) A. V. | \_\_\_\_\_\_\_\_\_\_\_\_\_\_\_\_\_\_\_\_\_\_\_  (parašas, data) A. V. |
|  |  |